
DU  CIGARE 

F.T 

DE  LA  PIPE 


Forte  via  ibamus  nostras  quae  circuit  a?des, 
Colloquioque  ievi  recreabat  amicus  amicum, 
Ouurri  subito  offensis  sese  objecere  tabaccum 
Toilile  sub  pedibus  (vox  nota  est  gallica  vobis), 
Gypseus  et  tubulus;  stupefactas  perculit  aures 

Ingens  lamentum ; tristes  par  nobile  casus 

Alternis  narrabat : amant  alterna  querelae. 

LE  CIGARE. 


0 miseros  juvenes  ! 6 tempora  nescia  recti! 


TRIBU LATIONS  DI  CIGAIIK 


LA  P1PE. 

Ouis,  puer,  indomitas  tantus  dolor  excitat  iras? 

Eia  age,  fare,  precor;  mentem  mortalia  tangunt. 

LE  CIO  ARE. 

Horresco  referens  : penitus  mihi  tortile  corpus 
Infremit  et  muto  facit  indignatio  vocem. 

Quam  fido  juvenes  me  complectantur  amore, 

Et  quanta  feneras  recreem  dulcedine  mentes, 

Nota  tibi ; et  pueros  trahit  ad  me  blanda  voluptas, 
Ignoscenda  quidem,  sciret  si  ignoscere  saeva 
.Gens  praeceptorum  : sceleratas  accipe,  quaeso, 

Insidias  foedosque  dolos;  nunc  crimine  ab  uno 
Disce  genus;  tantaene  piis  doctoribus  irae ! 

Est  locus,  Havraeas  fauces  cognomine  dicunt, 
(Havraeum  si  nomen  iit  tibi  forte  per  aures) 

Ancipiti  anfractu,  statio  tutissima  alumnis. 

Jucundas  hic  turba  moras  tardo  ordine  neci  i t, 

Itque  reditque  viam  et  fallit  sermonibus  horas, 
Deliciisque  meisfruitur  secura  juventus. 

Me  meminisse  juvat  : juvenum  tunc  quisque  clientum, 
Cui  vitreum  lumen  contracta  fronte  micabat, 

Annis  ille  puer,  sed  vir  praecocibus  ausis, 


ET  DE  LA  1‘11'E. 


Ornatus  patrio  petaso,  jam  trossulos,  ibat ; 

Ipse  vaporabam  tironi  insertus  in  ore, 
Addebamque  novum  decus  insolitosque  lepores. 

Quam  fortuna  levis,  quantumque  in  rebus  inane 
Heu!  venit  atra  dies  et  ineluctabile  tempus! 

Hic  juvenum  festiva  cohors,  custode  remoto, 
Libertate  ferox,  gratissima  dona  tabacci 
Carpebat  soliti  et  laetum  adspirabat  odorem. 

Ecce  repente  ruis  fumosa  per  agmina  magno 
Impete,  censoris  tu  prime  vicarie  : cernis 
Nec  toleras  speciem  furiato  pectore ; gressus 
Acceleras  rapidos;  late  nova  flamma  relucet 
Quattuor  ex  oculis.  Extemplo  praepete  cursu 
Diffugere  omnes,  sequitur  sed  poena  fugatos; 
Namque  novas  rapidis  pedibus  furor  addidit  alas, 
Et  pensorum  amor  atque  odium  crudele  tabacci, 
Multiplicemque  putes  instare  fugacibus  hostem. 

Nil  juvere  doli,  nil  mixtus  turbine  fumus ; 

Multos  in  latebris,  incendia  vana  vomentes 
Corripit,  infandum!  complexus  et  angit  inhaerens 
Multa  obluctantes  nequidquam  et  multa  volentes 
Dicere,  et  exstinctos  vehementer  comprimit  ignes. 
AI  torte  exiremus  si  quis  super  halitus  errat, 

Ore  legit  repetitque  graves  pro  crimine  poenas, 

Atque  indignato  nostrum  pede  calcat  honorem. 

Quin  etiam,  indicium  sceleris,  diun  colligit  ignes, 
Saevit  in  absentes,  nunquam  satiatus,  alumnos. 

Nec  satis  exsilium  longum  nec  dedecus  ingens ! 
Custodem  mihi  contigerat  deludere  saevum 
Cerbereos  que  oculos , quum  grandis  epistola  venit 
Ingenti  immanis  signo  subscripta  Ministri. 

Crudeli  imperio  me  custos  acrior  urget, 

Atque  juventutis  proscribor  publicus  hostis! 

In  te  mandato  si  quis  saeviret  atroci, 

Res  toleranda  quidem,  nec  magni  ponderis  esset; 
Agrestes  recreare . datur  tibi  sola  potestas, 

Urbanosve  pares  agrestibus 

LA  PIPE 

Improbe,  nomen 

Ne  contemne  meum  ; melioribus  utere  verbis ; 

Nos  (antiqua  loquor)  quondam  sapientior  aevo 

( 

Gens  meliore  tulit ; nostros  numerare  labores, 
Quanta  procellosae  fuerint  discrimina  vitae, 

Longius;  at  duris  parta  experientia  rebus. 

Nempe  (fatebor  enim)  varium  et  mutabile  sernper 

ET  DE  LA  PIPE. 

Me  genus  hoc  juvenum  tibi  posthabuere,  rudesque 
Crasso  dedecorem  labro  imposuere  coloni. 

Sed  vel  in  urbe  tenax,  multis  accepta  palatis, 
Nunc  vigeo ; quin  te  si  tanta  superbia  cepit 
Hanc  coluisse  domum  et  tanto  regnasse  Lycaeo, 
Ipsa  ego  trans  ripas  bene  noti  fluminis,  ipsa 
Non  unum  laeta  tenui  ditione  Lycaeum. 

Haud  ignara  mali,  prona  te  mente  dolentem 
Audivi ; libeat  similes  expromere  sensus, 

Et  nostras  audire  vices,  blandosque  triumphos 

Dum  fortuna  fuit,  subitique  opprobria  fati. 

_ , . . * 

Qua  patet  antiqui  doctum  conclave  Lycaei, 

Antrum  immane  fuit,  vasto  submota  recessu 

Cella,  referta  libris,  qua,  trunco  innixa  Maroni, 

Carpebam  ignota  longam  sub  nocte  quietem. 

Aspice  : plura  latent,  quae  lex  prodire  tenebris 

Cellarum  invidiosa  vetat;  sed  munera  nostra 

Illicitis  licitisque  favent;  perfunditur  antro 

Dulcis  odor;  suavis  redolet  Gradus,  ipse  tabacco 

Suavis  Alexander  redolet,  musasque  recentes 

Divinum  pro  ture  juvat  spirare  tabaccum. 

Hic  tacito  cultu  me  gens  bene  nota  petebat, 

Lt  vicibus  certis  furliva  per  ora  meabam, 

Oneis  ego  tradebam,  vitai  lampada,  flammas. 

Sed  quae  saeva  tibi  mihi  non  fortuna  pepercit. 

Non  potui,  infelix,  vigiles  latuisse  magistros, 

Et  longam  juvenum  spem  custodita  fefelli. 

Nec  satis  : attonitas  nunc  perculit  insuper  aures 
Nuntius,  atque  nova  trepidant  formidine  corda. 

Non  ego  jam  fractis  melius  confidere  rebus 
Sustineo ; varia  crudelis  epistola  cura 
.lactatam  exagitat  stimulisque  sequacibus  urget. 

At  vos,  noster  amor,  nigrantia  tecta,  valete ! 

Tu  valeas,  optata  quies;  valeatis,  amici! 

Non  ego  vos  posthac  scholicis  impune  diebus 
Avertam  dociles,  frustra  revocante  magistro. 

Nec  morbi  specie  mea  carpere  dona  licpbit. 

Vos  tamen,  heu!  fugiens  fido  comitabor  amore; 
Ite,  novum  affectate  decus,  nova  quaerite  famae 
Praemia;  jam  sine  me  laudum  vos  pascite  fumo! 

LE  CIGARE. 

Nos  igitur  plorare  simul,  miscere  querelas 
Communique  decet  luctu  communia  flere. 

Carceribus  procul  e doctis  quos  Sequana  lambit 
Citeriore  unda,  rigidi  te  jussa  tyranni 

Expellunt;  ego  praecipue  velor  aedibus  istis. 

Et  mihi  tempus  adest  nostris  valedicere  tectis ! 

Jamque  vale,  dilecta  domus,  praeclara  triumphis, 

Victori  toties  non  infitianda  patrono ! 

Vos  ego,  discipuli,  mea  magna  potentia  quondam, 
Nunc  desiderium,  placidi  ad  solennia  Martis 
Praelia  praecipites  ducebam,  et,  dena  Camcena, 

Fortia  Phoebeias  afflabam  in  pectora  vires. 
yEternum  expellor : juvenes,  mea  cura,  valete! 

Praemia  dent  vobis  alii  optatasque  coronas, 

Dent  nostro  sine  praesidio  victricia  dona, 

Nobilis  egregiae  lauri  vos  protegat  umbra  ! 

Haud  impune  quidem : tanto  pro  crimine  pomas 
Nos  sumpsisse  decet;  vindictam  corde  voluto  ; 

Frenato  insidam  super  ipsius  ore  magistri. 

TOIJS  DEUX  : 

Audaces  fortuna  juvat ! sic  itur  ad  ora! 

Ore  magistrorum  super  insidamus  uterque. 


III 


TUIBULATIONS  IHJ  CKi  \ IU’. 


An  sperata  tamen  bene  cesserit  ultio  certant 
Historici ; haud  nostrum  tantas  componere  lites. 

Fama  refert  veterem  medicum  impugnasse  tabaccum, 
Verbosamque  alta,  vulgo  plaudente,  cathaedra 
Explicuisse  thesim;  crebro  sed  pulveris  haustu 
Ipse  tabaccei  vocem  damnabat  iniquam, 

Curabatque  parum,  media  quod  laude  triumphi, 
Discordi  nasus  pugnabat  dissonus  ori. 

Sed  satis  est  : vitreo  fumantia  pocula  Baccho 
Nos  revocant,  nec  vina  magis  captiva  poetas 
Vos  audire  sinunt;  sed  propinare  magistris 
Jam  licet  et  meritum  curis  persolvere  honorem  : 
Doctorum  alma  cohors,  nostros  attenta  labores 
Ouae  fovet  et  palmas  parat  indefessa  futuras. 

Tu  vigil  excubiis  qui  protegis  omnia,  Censor 
Sedule,  ni  forsan  tibi  sordent  dona  tabac.ci, 

Accipe  vota  bonus,  qui,  nunc  gravitate  remota, 

Hic  prope  concelebras  communia  festa  sodalis. 

Denique  tu  summam,  quia  maximus,  accipe  laudem 
Alme  pater,  Rectorque  hujus  venerande  Lycaei, 

Oui  studia  et  mensam  sceptro  regis  usque  paterno. 

Doctrinam  et  lepidos  felici  foedere  mores 
Consocians.  Vos,  discipuli,  nova  quaerite  semper 
Praemia;  majores  sic  assuevere  mereri. 

Vestra,  tabaccei  nil  pulveris  indiga,  vincet 
Mens  propria  virtute  ferox,  solitisque  triumphis  : 

Non  tamen  ista  brevis  vanescet  gloria  fumus ! 

Kaymond  FRANCOIS  et  Louis  CA  It  LIER. 

filfeves  do  Seeondc  au  Lyc.Ee  Bonapahte. 


t 


* 


/ 


r 


